8 nye vuggestuer er på vej til de mindste og deres familier i Jammerbugt Kommune. De nye vuggestuer er et resultat af den proces, som Jammerbugt Kommune i tæt dialog med borgere, institutioner, politikere samt Børne- og Familieforvaltningen gennemførte i 2016. Processen havde fokus på en ny struktur på 0-6 års området. Det skriver Jammerbugt Kommune i en pressemeddelelse. De nye vuggestuer skal ligge i Ørebro, Trekroner, Tranum, Ulveskov, Gjøl, Nørhalne, Saltum og Vester Hjermitslev. Vuggestuerne skal etableres i de børnehaver og institutioner, der i forvejen har hjemme i de otte byer. Kun i Tranum er det nødvendigt med en lille tilbygning, for at få plads til den nye vuggestue. Det er planen, at vuggestuerne skal ombygges og indrettes således, at de på bedst mulig måde understøtter pædagogiske og omsorgsmæssige behov for børn i vuggestuealderen. Det er et anlægsbudget på 5.666.450 kroner, der skal finansiere de nye vuggestuer.

Opsummering:
I løbet af de næste tre måneder indvies otte nye vuggestuer i Jammerbugt Kommune.